সড়ক দুর্ঘটনায় অল্পের প্রাণে বাঁচলেন কলকাতার অভিনেতা অঙ্কুশ
সোশ্যাল মিডিয়ায় একটি দুমড়েমুচড়ে যাওয়া গাড়ির ছবি পোস্ট করেছেন টালিউড অভিনেতা অঙ্কুশ হাজরা।







অনেকেই মনে করতে পারেন সিনেমার কোনো দৃশ্য এটি।




কিন্তু অঙ্কুশ জানিয়েছেন, এটি তার ব্যবহৃত গাড়ি। অল্পের জন্য বড়সড় দুর্ঘটনার হাত থেকে রক্ষা পেলেন তিনি।
কীভাবে অল্পের জন্য প্রাণে রক্ষা পেয়েছেন সে অভিজ্ঞতাও ভক্তদের জানালেন অঙ্কুশ।
তিনি বলেন, ‘গত মঙ্গলবার রাতে কলকাতার হাইওয়েতে আমার গাড়িকে একটি লরি সজোরে ধাক্কা মারে। এতে আমার গাড়ির বিভিন্ন জায়গা ক্ষতিগ্রস্ত হয়। দুর্ঘটনার পরই আমার নিরাপত্তারক্ষী গিয়ে লরিচালককে চেপে ধরেন। দেখা যায়, ওই চালক মদ্যপ ছিলেন। তিনি ঠিক করে কথাও বলতে পারছিলেন না। অনেকটা বেসামাল অবস্থা ছিল তার।’
অঙ্কুশের দাবি, চালকটি ৯০ শতাংশ অ্যালকোহল খেয়েছিলেন এবং সে কারণেই এমন ভয়াবহভাবে গাড়ি চালাচ্ছিলেন।
নিজের ঘটনা বর্ণনা দিয়ে ইনস্টাগ্রামে অঙ্কুশ অভিযোগ করেছেন, ভারতের হাইওয়েতে লরিচালকদের বেশিরভাগই মদ্যপ থাকেন। যে কারও সঙ্গে দুর্ঘটনা ঘটতে পারে। এটি শুধু আমার বেলায় ঘটেছে এমন নয়। আজ আমি বেঁচে গেছি। কিন্তু এমনটি চলতে থাকলে অনেকেই মারা যাবেন।
শুধু চালকদের বিরুদ্ধে নয়; হাইওয়ে পুলিশের বিরুদ্ধেও অভিযোগ তুলেছেন জনপ্রিয় এ অভিনেতা।
ঘটনার পর পুলিশ সেখানে উপস্থিত হলেও ওই মদ্যপ চালকের বিরুদ্ধে তেমন কোনো ব্যবস্থা নেননি।
তিনি বলেন, পুলিশকে ডাকা হলে পুলিশ এসে ড্রাইভারকে শুধু বলেছেন– ‘ই বাবা, একজন সেলিব্রেটির গাড়িতে শেষমেশ ধাক্কা দিলি!’।
এদিকে অঙ্কুশের এ দুর্ঘটনার কথা জানার পর টালিউডের অনেকেই চিন্তিত হয়ে পড়েন। অনেক অভিনেতাই তার খোঁজ নিয়েছেন।
সে জন্য ইনস্টাগ্রামে অঙ্কুশ জানিয়েছেন, এ ঘটনায় গাড়ি ক্ষতিগ্রস্ত হলেও তিনি সুস্থ আছেন।

সোশ্যাল মিডিয়ায় একটি দুমড়েমুচড়ে যাওয়া গাড়ির ছবি পোস্ট করেছেন টালিউড অভিনেতা অঙ্কুশ হাজরা।